armvectores/hy_wikipedia_2023 huggingface dataset:
Լենինը Սմոլնիում (նկար)

«Լենինը Սմոլնիում» (ռուս.՝ Ленин в Смольном), ռուս նկարիչ, արվեստագետ, «Կերպարվեստի զարգացման եվրոպական միության» անդամ Իսաակ Բրոդսկու նկարներից։ Այս ստեղծագործությունը, որտեղ պատկերված է Վլադիմիր Իլյիչ Լենինը Սմոլնիում աշխատելիս, հեղինակը վրձնել է 1930 թվականին։ Յուղաներկով կտավի չափերն են՝ 190 × 287 սմ։ Այսօր «Լենինը Սմոլնիում» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստան)։


== Պատմություն ==
«Լենինը Սմոլնիում» ստեղծագործությունը վրձնելիս Իսաակ Բրոդսկին ընտրել է կոնկրետ ժամանակահատված և կահավորություն, որով առավել համոզիչ է դարձնում կտավը, ավելին, այն համարվում է գրեթե փաստագրական աշխատանք։ Նկարում հեղինակը հաշվի է առել բոլոր մանրուքները, անգամ մանր դետալները։ Բրոդսկին նախքան վրձնելը մանրակրկիտ նախագծել է նկարի ձևն ու բովանդակությունը։
Նախքան այս կտավը ստեղծելը Իսաակ Բրոդսկին արդեն ուներ Լենինին նկարելու աշխատանքային մեծ փորձ. այդ նկարներից են՝

«Լենինը Կրեմլի ֆոնին» (1923)
«Լենինը տրիբունային» (1925)
«Լենինը Սմոլնու ֆոնին» (1925)
«Լենինի ելույթը Պուտիլովսկի գործարանի բանվորների միտինգի ժամանակ 1917 թվականի մայիսին» (1929):Վերոնշյալ և այլ բազմաթիվ նկարների շնորհիվ Բրոդսկին դարձավ երիտասարդ ԽՍՀՄ-ի արվեստի առաջավոր վարպետներից մեկը։


== Սյուժե ==
Այս նոր նկարում հեղինակն իր առջև խնդիր է դնում, որ ոչ միայն Լենինի նմանությունը լինի առաջնային, այլև դիտողը զգա Առաջնորդի բնավորության գծերը ամենօրյա լարված աշխատանքի ժամանակ։ Ֆիգուրը նկարված է գրեթե բնօրինակ չափերով, որի շնորհիվ դիտողին հնարավորություն է տրվում տեսնել ինքն իրեն Առաջնորդի կողքին։ Մանրամասն և հավաստիորեն նկարված է Լենինի աշխատասենյակը։ Նրա համեստ, գրեթե ասկետիկ կահավորումը ցույց է տալիս, որ Լենինը պատասխանատու է միայն իր մեծածավալ և պատասխանատու գործունեության համար, այլ ոչ շքեղ սենյակ ունենալու տենչով։
«Լենինը Սմոլնիում» ստեղծագործության մեջ կոլորիտը զուսպ է, որում գերակշռում է դեղնակարմիր երանգավորումը. այս ամենը նկարը դարձնում են առավել իրական։ Նկարի դետալների, ինտերիերի և Լենինի կոստյումի մանրակրկիտությունը օգնում են մեծացնել նկարի հավաստիությունն ու ընդգծել պահի պատմական նշանակությունը։ Նկարը ստեղծվել է Վլադիմիր Ուլյանովի մահից վեց տարի անց և համարվել է համաշխարհային պրոլետարիատի ղեկավարի վառ պատկերներից մեկը։
Նկարն ավարտելուց հետո դարձավ հեղափոխական գործչի ամենահայտնի կտավներից մեկն աշխարհում։ «Լենինը Սմոլնիում» ստեղծագործությունը բազմաթիվ անգամներ ցուցադրության ներկայացվեց նկարչական խոշոր ցուցահանդեսների ժամանակ։ Նկարը գունավոր արտատպվեց բազմաքանակ տիրաժներով, որպես գունավոր վերարտադրանկար։ Նկարի հեղինակ Իսաակ Բրոդսկին կատարեց այս կտավի մի քանի հեղինակային կրկնություններ, որոնք աննշան կերպով են տարբերվում մայր նկարից։


== Գրականություն ==
Заслуженный деятель искусств И. И. Бродский. Каталог посмертной выставки. — Л.: Государственный Русский музей, 1941.
Художники народов СССР. Биобиблиографический словарь. — М.: Искусство, 1970. — Т. 1.
Бродский И. А. Исаак Израилевич Бродский. — М.: Изобразительное искусство, 1973.
Исаак Израилевич Бродский. 1884-1939. Каталог выставки. — Л.: Искусство, 1984.


== Ծանոթագրություններ ==
Չաչա ժամաշտարակ

Չաչա ժամաշտարակ, ժամաշտարակ, որը գտնվում է Վրաստանի Բաթում քաղաքում։ Գտնվում է քաղաքի ծովափնյա հատվածում։ Այն 20-րդ դարի սկզբին Բաթումում կառուցված ժամաշտարակի ճիշտ կրկնօրինակն է։
Ժամաշտարակը նախագծվել է ֆրանսիացի ճարտարագետ Ռայմոնդ Չարլզ Պերեի կողմից։ Զարդարված է օսմանյան բարդ ճարտարապետական ոճով։ Ժամաշտարակն ունի 25 մետր բարձրություն և շրջապատված է չորս շատրվաններով։ Ամեն օր ժամը 19։00-ին 10 րոպեով ժամաշտարակից հոսում է վրացական ազգային Ճաճա խմիչքը։


== Տես նաև ==
Հերնբեյի ժամաշտարակ
Իզմիրի ժամաշտարակ


== Ծանոթագրություններ ==


== Արտաքին հղումներ ==
Չաչա աշտարակ
Մոնցամբանո

Մոնցամբանո (իտալերեն՝ Monzambano), կոմունա Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 4545 մարդ (2008 թվականի տվյալներով)։ Խտությունը՝ 157 մարդ/կմ²։ Տարածքը՝ 29 կմ²։ Էլեկտրոնային փոստ՝ 46040։ Հեռախոսային կոդ՝0376։


== Արտաքին հղումներ ==
http://www.comune.monzambano.mn.it/ Archived 2006-08-08 at the Wayback Machine.


== Ծանոթագրություններ ==
Ժոզե Ռայդան

Ժոզե Ռայդան (պորտ.՝ José Raydan), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 3564 մարդ՝ 2006 թվականի տվյալներով։ Գրավում է 181,407 կմ2 տարածք։ Բնակչության խտությունը կազմում է՝ 19,6 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 11.163.549,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.099,26 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,625 (տվյալները ՄԱԿ-ի զարգացման ծրագրի)։
Հայոց դրամբյանիզմն ու ես

«Հայոց դրամբյանիզմն ու ես», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1913 թվականին։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№№ 128, 129 և 135) մայիսի 12-ի, մայիսի 13-ի և մայիսի 21-ի համարներում։
Այնուհետև՝ 1969 թվականին Երևանում լույս տեսած Ն․ Թումանյանի «Թումանյանը քննադատ» գրքում (էջ 260-270), և 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 260-269)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Սալտո (քաղաք)

Սալտո (իսպ.՝ Salto), բնակավայր Ուրուգվայում, Սալտո դեպարտամենտում, նավահանգիստ Ուրուգվայ գետի վրա։ Մեծությամբ երկրորդ քաղաքը Ուրուգվայում։ Ուրուգվայի միակ քաղաքը, որի բնակչությունը գերազանցում է 100 000-ը։


== Բնակչություն ==
Բնակչությունն ըստ 2011 թվականի տվյալների կազմում է 104 028 մարդ։

Աղբյուր՝ Instituto Nacional de Estadística de Uruguay։


== Հայտնի մարդիկ ==
Էնրիկե Ամորիմ, ուրուգվայցի բանաստեղծ և դրամատուրգ
Օրասիո Կիրոտա, ուրուգվայցի բանաստեղծ
Խոսե Լեանդրո Անդրադե, ուրուգվայցի ֆուտբոլիստ, 1930 թվականի աշխարհի չեմպիոն
Պեդրո Վերխիլիո Ռոչա, նրանցից ամենաուժեղ ֆուտբոլիստն է եղել աշխարհի 1960 թվականին, կիսաեզրափակիչ ՉՄ-1970։
Լուիս Ալբերտո Սուարես, ուրուգվայի ֆուտբոլիստ, 2010 թվականի աշխարհի չեմպիոն։
Էդինսոն Կավանի, ուրուգվայցի ֆուտբոլիստ, 2010 թվականի աշխարհի չեմպիոն


== Ծանոթագրություններ ==


== Արտաքին հղումներ ==
Սալտոյի պաշտոնական կայքը
Քաղաքի և դեպարտամենտի քարտեզները և պլանները Archived 2012-02-06 at the Wayback Machine.
Սալտոյի տուրիստական կայքը
Յուզիցա

Յուզիցա (ռուս.՝ Юзица), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Յուզա գետի ձախ ափում՝ 92 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ունժա գետն է։ Գետի գետային ավազանը՝ Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014658
Հիդրոլոգիական ուսումնասիրությունների կոդը - 110001465
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վահանադնչիկներ

Վահանադնչիկներ (լատ.՝ Ancistrodon), շառաչող օձերի ընտանիքի սողունների սեռ։ Մարմնի երկարությունը մինչև 1 մ է։ Հայտնի է վահանադնչիկների 13 տեսակ, տարածված ինչպես արևելյան, այնպես էլ արևմտյան կիսագընղերում։ Ընդհանուր հատկանիշներով նման են իժերին, որոնցից տարբերվում են աչքի և քթանցքների միջև տեղավորված փոսիկի (ջերմակարգավորիչ օրգան) առկայությամբ։ Մարմինը ծածկող թեփուկներն ունեն կողիկներ։ Աչքի բիբն ուղղաձիգ է։ Գլուխը պատված է խոշոր վահանիկներով։ Պոչի ծայրին չունեն շառաչող օձերին հատուկ ձայն արձակող օրգան։ 
Վահանադնչիկները թունավոր են, սակայն նրանց խայթոցից մարդկանց մահվան դեպքեր հայտնի չեն։ Թույնն օգտագործվում է դեղագործության մեջ։
Կարակուլինո

Կարակուլինո (ռուս.՝ Каракулино), գյուղ Ռուսաստանի Ուդմուրթական հանրապետության Կարակուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 5134 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էսկիքյոյ

Անվան այլ կիրառումների համար տե՛ս՝ Էսկիքյոյ (այլ կիրառումներ)Էսկիքյոյ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սեքս/Կյանք

«Սեքս/Կյանք» (անգլ.՝ Sex/Life), ամերիկյան կատակերգական դրամա հեռուստասերիալ, որի հեղինակը Սթեյսի Ռուքեյսերն է, որը պատրաստել է հեռուստասերիալը Նեթֆլիքսի համար։ Հեռուստասերիալը ստեղծվել է Իսթոնի «44 գլուխ 4 մարդու վերաբերյալ» նովելի հիման վրա, պրեմիերան կայացել է 2021 թվականի հունիսի 25-ին։


== Նախապատմություն ==
Ներկայացվում է, թե ինչպես է «արվարձաններում բնակվող կինը ուղևորություն կատարում ֆանտազիայով լցված հիշողության ճանապարհներով, ինչը իր ներկա ամուսնական կյանքը համեմատության է դնում իր նախկին վայրի կյանքի հետ»։


== Դերասանական կազմ ==
Սառա Շահի՝ Բիլլի Քոնելի
Մայք Վոգել՝ Քուփեր Քոնելի
Ադամ Դեմոս՝ Բրեդ Սայմոն
Մարգարետ Օդետ՝ Սաշա Սնոու


== Էպիզոդներ ==


== Արտադրություն ==


=== Զարգացում ===
2019 թվականի օգոստոսի 19-ին հայտարարվել է, որ Նեթֆլիքսը պրոդյուսերավորում է հեռուստասերիալի առաջին եթերաշրջանը, որը բաղկացած է ութ էպիզոդից։ Ստեղծել է Սթեյսի Ռուքեյսերը, նաև նա հանդես է եկել Իսթոնի, Մայլս Դեյլի և Լարի Ռոբինսի հետ որպես գործադիր պրոդյուսեր։ Հեռուստասերիալը թողարկվել է 2021 թվականի հունիսի 25-ին։


=== Քասթինգ ===
2020 թվականի հունվարի 30-ին հայտարարվել է, որ Սառա Շահին կատարելու է գլխավոր դերը։ 2020 թվականի մարտի 5-ին հայտարարվել է, որ Մայք Վոգելը, Ադամ Դեմոսը և Մարգարետ Օդետը նույնպես դերակատարում են ունենալու սերիալում։


=== Նկարահանում ===
Հեռուստասերիալի նկարահանումները պաշտոնական տվյալներով ներկայացված են եղել 2020 թվականի գարնանը, բայց այն հետաձգվել է COVID-19 համավարակի պատճառով։ Նկարահանումները սկսվել են 2020 թվականի օգոստոսի 31-ին և ավարտվել են 2020 թվականի դեկտեմբերի 9-ին Կանադայի Միսիսոգա քաղաքում։


== Ծանոթագրություններ ==
Աբիյան

Աբիյան, հայկական ազգանուն։


== Ազգանունը կրողներ ==


== Ծանոթագրություններ ==
Մուսթայ Քարիմ

Մուսթայ Քարիմ (Մուսթաֆա Սաֆիչ Քարիմով, հոկտեմբերի 20, 1919(1919-10-20), Կլյաշևո, Arovsky selsoviet, Չիշմինսկի շրջան - սեպտեմբերի 21, 2005(2005-09-21), Ուֆա, Բաշկորտոստան, Ռուսաստան), բաշկիր խորհրդային բանաստեղծ։ Բաշկիրական ԻԽՍՀ ժողողովրդական բանաստեղծ (1963)։ ԽՄԿԿ անդամ 1944-ից։


== Կենսագրություն ==
Ավարտել է Բաշկիրիայի մանկավարժական ինստիտուտը (1940)։ 1941-1945-ի Հայրենական պատերազմի հերոսականությունն ու ողբերգականությունն է արտացոլված «Դեկտեմբերյան երգ» (1942), «Ուլմասբայ» (1942–1944), «Սև ջրեր» (1961) պոեմներում և քնարական շատ բանաստեղծություններում։ Ետպատերազմյան տարիներին երգել է բաշկիր ժողովրդի աշխատանքային կյանքը։ Քարիմի ժամանակակից պոեզիան բնորոշվում է սոցիալ–փիլիսոփայական մոտիվների խորացմամբ («Գետերը զրուցում են», 1961, «Երբ վերադարձան կռունկները», 1964 և այլ գրքեր)։ Քարիմը հեղինակ է նաև «Հարսանիքը շարունակվում Է» (1947), «Աղջկա առևանգումը» (1959), «Լուսնի խավարման գիշերը» (1964, Կ․ Ա․ Ստանիսլավսկու անվան ՌՍՖՍՀ պետական մրցանակ, 1967) և այլ պիեսների։ Գրել է նաև մանուկների համար։ Բաշկիր․ ԻԽՍՀ պետական մրցանակ՝ Սալավաթ Ցուլաևի անվանմամբ (1967)։ Պարգևատրվել է Լենինի և հինգ այլ շքանշաններով։


== Արտաքին հղումներ ==
Мустай Карим на сайте Vipufa.ru Archived 2013-01-13 at Archive.is
Народный поэт Башкортостана Мустай Карим Archived 2010-01-12 at the Wayback Machine.
Сайт посвященный Мустаю Кариму Archived 2012-01-06 at the Wayback Machine.
Сайт, посвященный Мустаю Кариму
Статья о Мустае Кариме в Энциклопедии Башкортостан Archived 2013-10-23 at the Wayback Machine.
Видеоклип: песня Марагима из повести «Долгое-долгое детство»
Фильм «В ночь лунного затмения»
Художественно-публицистический полнометражный фильм "Мустай Карим"
Ալեքսանդր Շիրմախեր

Ալեքսանդր Հենրիխովիչ Շիրմախեր (1891 - 1952), խորհրդային բանակի գեներալ-մայոր (1949), Անդրկովկասում խորհրդային ռեժիմի հաստատման և Ռուսաստանի քաղաքացիական պատերազմի (1918–1922) ակտիվ մասնակից։
Եղել է բրիգադի հրամանատար Վասիլի Չապաևի 25-րդ դիվիզիայում։ Մասնակցել է Ադրբեջանում մուսավաթականների դեմ պայքարին (1920), Հայաստանում փետրվարյան ապստամբության (1921) ճնշմանը։ Նշանակվել է Բաքվի շրջանում տեղավորված 32-րդ, ապա՝ 18-րդ հրաձգային դիվիզիայի հրամանատար, միաժամանակ՝ Բաքվի կայազորի պետ (1920)։ Ֆրունզեի անվան ռազմական ակադեմիային առընթեր բարձրագույն դասընթացներն ավարտելուց հետո եղել է 3-րդ Կովկասյան հրաձգային դիվիզիայի հրամանատար (1925–1930)։ Հետագայում դասախոսել է Ֆրունզեի անվան ռազմական ակադեմիայում։ Պարգևատրվել է Ադրբեջանի ԽՍՀ Կարմիր դրոշի շքանշանով (1920)։
Քույունջի

Քույունջի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Աբասթուման (այլ կիրառումներ)

Աբասթուման, կարող է վերաբերել՝

Աբասթուման - գյուղ Վրաստանում։ Գտնվում է Սամեգրելո-Զեմո Սվանեթի մարզի Զուգդիդի շրջանում
Աբասթուման - լեռնակլիմայական կուրորտային քաղաքատիպ ավան Վրաստանի հարավում, Սամցխե-Ջավախեթի երկրամասի Ադիգենի մունիցիպալիտետում
Ստրելնիկի (գյուղ, Բախմաչի շրջան)

Անվան այլ կիրառումների համար տե՛ս՝ ՍտրելնիկիՍտրելնիկի (ուկրաիներեն՝ Стрільники), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Ստրելնիկի գյուղում բնակվում էր 1 161 մարդ։ Բնակչության խտությունը կազմում էր 360 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (7701-7800)

Աստերոիդների ցանկ (7601-7700)  • Աստերոիդների ցանկ  • Աստերոիդների ցանկ (7801-7900)
 Աստերոիդների ցանկ (7601-7700)  • Աստերոիդների ցանկ  • Աստերոիդների ցանկ (7801-7900)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
Սիրկա (Իվկինայի վտակ)

Անվան այլ կիրառումների համար տե՛ս՝ Սիրկա (այլ կիրառումներ)Սիրկա (ռուս.՝ Сырка), գետ Ռուսաստանում, հոսում է Վերխոշիժմենսկի շրջանում, Կիրովի մարզում։ Գետի երկարությունը 10 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Վյատկա գետն է, գետի ենթաավազանը Վյատկա գետն է։ Գետի գետային ավազանը Կամա գետն է.

Ջրային օբյեկտի, պետական ջրային գրանցման կոդը - 10010300312111100034709
Հիդրոլոգիական ուսումնասիրությունների կոդը - 111103470
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ավստրիայի փոխկանցլեր

Ավստրիայի փոխկանցլեր (գերմ.՝ Der Vizekanzler der Republik Österreich), Ավստրիայի Հանրապետության կառավարական պաշտոն, կատարում Ավստրիայի դաշնային կանցլերի տեղակալի գործառույթը։


== Սահմանադրական լիազորություններ ==
Համաձայն Ավստրիայի սահմանադրության 69-րդ հոդվածի 2-րդ կետի՝ Ավստրիայի փոխկանցլերն իրականացնում է հետևյալ գործառույթները․

Պրակտիկայում փոխկանցլերը սովորաբար կոալիցիոն գործող կառավարության՝ ավելի փոքր կուսակցության անդամ է, հաճախ՝ այդ կուսակցության քարտուղարը։ Եթե միայն մեկ կուսակցություն է ներկայացնում կառավարությանը, ապա փոխկանցլեր է նշանակվում կանցլերի հավանական փոխարինողն այդ պաշտոնում։


== Ավստրիայի փոխկանցլերներ՝ սկսած 1919 թվականից ==


== Ծանոթագրություններ ==


== Արտաքին հղումներ ==
Bundesregierungen seit 1920, parlament.gv(գերմ.)
Ֆուադ Մասում

Ֆուադ Մասումը (արաբ․՝ محمد فؤاد معصوم‎‎, հունվարի 1, 1938(1938-01-01), Koy Sanjaq, Erbil Governorate, Իրաքյան Քուրդիստան, Իրաք), 1992 թվականի հուլիսի 4-ից մինչ 1994 թվականի ապրիլի 26-ը եղել է Իրաքյան Քուրդիստանի Վարչապետը։ 2014 թվականի հուլիսի 24-ից Իրաքի Նախագահն է։


== Աղբյուրներ ==
Ֆաուդ Մասում
Ելենա Ժիլկինա

Ելենա Վիկտորովնա Ժիլկինա (ռուս.՝ Еле́на Ви́кторовна Жи́лкина, դեկտեմբերի 14, 1902(1902-12-14), Իրկուտսկի նահանգ, Ռուսական կայսրություն - 1997, Մոսկվա, Ռուսաստան), ռուս բանաստեղծուհի, ԽՍՀՄ գրողների միության անդամ (1958 թվականից), Ռուս գրողների միության անդամ։


== Կենսագրություն ==
Ելենա Ժիլկինան ծնվել է 1920 թվականի դեկտեմբերի 14-ին Ռուսաստանի Իրկուտսկի նահանգի Լիստվենիչնոե գյուղում։ Ավարտել է Իրկուտսկի պետական համալսարանը, որպես ուսուցիչ աշխատել է Չիտայի մարզի Խիլոկ գյուղում,ապա Իրկուտսկում հայրենական մեծ պատերազմի տարիներին աշխատել է Իրկուտսկի «Окна ТАСС»-ում, բանաստեղծություններով ելույթ է ունեցել դպրոցներում, գյուղխորհուրդներում, հոսպիտալներում։
1970-ական թվականներին Ելենա Ժիլկինան ընտրվել է շրջանային ու քաղաքային խորհուրդների պատգամավոր։
Իր կյանքի վերջին տարիներն անցկացրել է Մոսկվայում։ Մահացել է 1997 թվականի սեպտեմբերի 21-ին Մոսկվայում։


== Ստեղծագործություն ==
Ելենա Ժիլկինայի առաջին ստեղծագործությունները լույս են տեսել Իրկուտսկի գրական-գեղարվեստական միության կողմից 1925 թվականին հրատարակված «Բանաստեղծություններ» ժողովածուում։
Բանաստեղծությունների առաջին ժողովածուն, որ կոչվում էր «Հավատարմություն», լույս է տեսել 1943 թվականին Ուլան Ուդեում։ Համագործակցել է «Сибирские огни», «Будущая Сибирь» ամսագրերի, «Переплав», «Стремительные годы» ալմանախների, «Восточно-Сибирская правда», «Советская молодёжь» և այլ թերթերի հետ։


== Հիշատակ ==
Հուշատախտակ է տեղադրվել Իրկուտսկում գտնվող այն տան պատին, որտեղ ապրել է Ելենա Ժիլկինան։
2010 թվականին Իրկուտսկում «Как слово наше отзовётся…» նախագծի շրջանակներում նկարահանվել է Ելենա Ժիլկինային նվիրված ֆիլմ (հեղինակ և հաղորդավար՝ Վլադիմիր Սկիֆ, ռեժիսոր՝ Մարիա Արիստովա)։


== Ընտրյալ մատենագրություն ==
Верность։ Стихи. — Улан-Удэ։ Бурмонгиз, 1943. — 30 с. — 5000 экз.
Родные ветры։ Стихи / Предисловие Сергеева М. Д. — Иркутск։ Вост.-Сиб. кн. изд-во, 1972. — 152 с. — 10000 экз.
Пора листопада։ Стихи. — М.։ Современник, 1976. — 111 с. — 10000 экз.
Земные дни։ Стихи. — Иркутск։ Вост.-Сиб. кн. изд-во, 1982. — 128 с. — 5000 экз.
Заморозки։ Стихи / Предисловие Иоффе С. А.. — М.։ Современник, 1986. — 109 с. — 20000 экз.


== Ծանոթագրություններ ==


== Գրականուէյուն ==
Писатели Восточной Сибири։ Биобиблиографический указатель — Иркутск։ Вост.-Сиб. кн. изд-во, 1973. — С. 111—112. — 332 с. — 5000 экз.
Рубанович А. Л. Е. В. Жилкина։ Биогр. очерк // Литературная Сибирь. — Иркутск։ Вост.-Сиб. кн. изд-во, 1971. — С. 162—164. — 336 с. — 5000 экз.


== Արտաքին հղումներ ==
Елена Жилкина на сайте Иркипедия
Елена Жилкина Archived 2013-05-14 at the Wayback Machine. на сайте Писатели Приангарья — детям
Суровцева Т. Н. Биографическая статья о Елене Жилкиной
Չերվոնայա Սեմյոնովկա

Չերվոնայա Սեմյոնովկա (ուկրաիներեն՝ Червона Семенівка), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Չերվոնայա Սեմյոնովկա գյուղում բնակվում էր 57 մարդ։ Բնակավայրը զբաղեցնում է 0,357 կմ² տարածք։ Բնակչության խտությունը կազմում էր 159,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էմմա Պետրոսյան (այլ կիրառումներ)

Էմմա Պետրոսյան անունը կարող է վերաբերել հետևյալ անձանց.

Էմմա Խաչատուրի Պետրոսյան (1934),  հայ ազգագրագետ, բանահավաք։ Պատմական գիտությունների դոկտոր (1989):։
Էմմա Պետրոսյան (երգչուհի) (1965), հայ երգչուհի։ ՀՀ վաստակավոր արտիստ (2017)։


== Ծանոթագրություններ ==
Ռայգորոդ (գյուղ, Նեմիրովի շրջան)

Ռայգորոդ (ուկրաիներեն՝ Райгород), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1629 թվականին։
2001 թվականի տվյալներով Ռայգորոդ գյուղում բնակվում էր 1 003 մարդ։ Բնակավայրը զբաղեցնում է 2202 կմ² տարածք։ Բնակչության խտությունը կազմում էր 455,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուկի

Մուկի (պորտ.՝ Muqui), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային մարզում։ Մտնում է Կաշեյրու դու Իտապեմիրինի գավառի կազմի մեջ։ Բնակչությունը կազմում է 15.526 մարդ՝ 2020 թվականի տվյալներով։ Գրավում է 326,873 կմ2 տարածք։ Բնակչության խտությունը՝ 41,9 մարդ/կմ²։
Համայնքի սահմաններում է ընկած 2010 թվականին Serra das Torres Natural Monument անվանումով հիմնված պահպանվող տարածքի 10.459 հեկտար զբաղեցնող մի հատվածը։


== Պատմություն ==
Քաղաքը հիմնադրվել է 1912 թվականի հոկտեմբերի 22-ին


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 37.484.672,00ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.738,11 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,723 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Հերակլիոս Ա

Հերակլիոս (հուն․՝ Ἡράκλειος, մոտ 575 - 641), ազգությամբ հայ բյուզանդական կայսր 610 թվականից մինչև 641 թվական։ Գահ է բարձրացել Փոկասին տապալելուց հետո։ Հիմնել է Հերակլիոսների դինաստիան, որն իշխել է 610 թվականից մինչև 716 թվական։ Գահակալման սկզբնական շրջանում շարունակվում էր դեռևս 602 թվականին սկսված բյուզանդա-պարսկական պատերազմը։ 619 թվականին հաշտություն կնքելով ավարների հետ՝ Հերակլիոսը 621 թվականին արշավեց պարսից արքա Խոսրով II-ի դեմ։ Հերակլիոսի ռազմական հաջող գործողությունները հիմնականում ծավալվում էին Հայաստանում և Ատրպատականում։ Բյուզանդական բանակում կային նաև հայեր, լազեր, վրացիներ, աբխազներ, խազարներ, զորավարների թվում էին Մժեժ Գնունին և Վահան Խորխոռունին։ 628 թվականին կնքված հաշտությամբ վերականգնվեց 591 թվականի սահմանագիծը։ 634 թվականից Ասորիք ներխուժեցին արաբները, իսկ 636 թվականին Յարմուկ գետի մոտ պարտության մատնեցին Հերակլիոսի զորքը, նվաճեցին Ասորիքն ու Պաղեստինը։ 635 թվականին Հերակլիոսի դեմ անհաջող դավադրությանը մասնակցեցին Վահան Խորխոռունին և Դավիթ Սահառունին։ Հերակլիոսի ժամանակ սկզբնավորվեց կայսրության շրջանների կառավարման բանակաթեմային համակարգը։
Հերակլիոսը փորձեց ստեղծել քրիստոնեական նոր վարդապետություն՝ միակամություն (մոնոթելետիզմ), որի նպատակն էր կամրջել միաբնակներին և երկաբնակներին։ 633 թվականին Հերակլիոսը Կարինում գումարեց եկեղեցական ժողով, որին հրավիրված էին նաև կաթողիկոս Եզր Ա Փառաժնակերտցին և այլ հայ եպիսկոպոսներ ու վարդապետներ, որոնք թեպետ ընդունեցին նոր վարդապետությունը, սակայն շարունակեցին առաջնորդվել հայկական եկեղեցու ծեսերով։ Հայաստանի արևելյան մասի հոգևորականությունը չմասնակցեց ժողովին և չընդունեց «միակամությունը»։


== Ծանոթագրություններ ==
Մատյո Արրասացի

Մատյո Արրասացի (ֆր.՝ Mathieu d’Arras, 1290, Արրաս, Ֆրանսիա - 1352, Պրահա), ֆրանսիացի ճարտարապետ, քարագործ, որն իր գործունեությունը հիմնականու ծավալել է Բոհեմիայում, (Չեխիա)։ Հայտնի է իր Սուրբ Վիտուսի Մայր Տաճարով, որը գտնվում է Պրահայում։


== Կենսագրություն ==
Մատյո Արրասացին ծնվել է 1292 թվականին՝ Ֆրանսիայի Արրաս քաղաքում, որտեղ էլ անց է կացրել իր կյանքի սկզբնական շրջանը։
Սկսել է աշխատել Ավինյոն քաղաքում, որտեղ էլ սկսել է նախապատրաստել Սուրբ Վիտուսի Մայր Տաճարի գծագիրը։ Այնուհետև այն շարունակել է Ռոդեզում և Նարբոնում։ Հիմնական աշխատանքը ավարտել է 1344 թվականին։
Մատյո Արրասացին վախճանվել է 1352 թվականին՝ Չեխիայի Պրահա քաղաքում։


== Պատկերասրահ ==

		
		


== Ծանոթագրություններ ==


== Գրականություն ==
Mencl Václav: Czech Architecture of the Luxemburg Period, Artia, Prague, 1955
České umění gotické, Prag, 1970
V. Mencl: Poklasická gotika jižní Francie a Švábska a její vztah ke gotice české, Zeitschrift Umění 19, 1971, Seite 217
A. Merhautová: Katedrála sv. Víta v Praze, Prag 1994


== Արտաքին հղումներ ==
Матьё Аррасский
Արեգ Գալստյան (քաղաքագետ)

Անվան այլ կիրառումների համար տե՛ս՝ Արեգ Գալստյան (այլ կիրառումներ)
Վիքիպեդիայում կան հոդվածներ  Գալստյան ազգանունով այլ մարդկանց մասին:Արեգ Ստեփանի Գալստյան (օգոստոսի 21, 1989(1989-08-21), Մարտունի, Հայկական ԽՍՀ, ԽՍՀՄ), հայ պատմաբան, քաղաքագետ-ամերիկագետ, վերլուծաբան, The Armenian Interest գիտավերլուծական կենտրոնի ղեկավար։ Պատմական գիտությունների թեկնածու, The National Interest, The American Thinker, The Hill և Forbes պարբերականների սյունակագիր։


== Կենսագրություն ==
Ծնվել է 1989 թվականի օգոստոսի 21-ին Մարտունի քաղաքում, Հայկական ԽՍՀ (այժմ՝ Գեղարքունիքի մարզ, Հայաստան)։


=== Կրթություն ===
2007-2012 թվականներին սովորել և ավարտել է Տոմսկի պետական համալսարանի Միջազգային հարաբերությունների ֆակուլտետը, Համաշխարհային քաղաքականության ամբիոն։
2012-2015 թվականներին սովորել և ավարտել է Տոմսկի պետական համալսարանի Միջազգային հարաբերությունների ֆակուլտետի Համաշխարհային քաղաքականության ամբիոնի ասպիրանտուրան։ Պատմական գիտությունների թեկնածու։


=== Աշխատանքային գործունեություն ===
2011-2013, դասավանդել է Տոմսկի պետական համալսարանում մի շարք առարկաներ, այդ թվում՝ «Լոբբին ամերիկյան քաղաքականությունում», «Հայկական ժամանակակից արտաքին քաղաքականությունը և հայկական լոբբիի գործոնը ամերիկյան քաղաքականությունում» թեմաներով։Ամերիկյան քաղաքականությանը, Հայաստանի արդի արտաքին քաղաքականությանը նվիրված դասախոսությունների շարք է կարդացել նաև Մոսկվայի պետական համալսարանում, Երևանի պետական համալսարանում, Ռուս-հայկական սլավոնական համալսարանում։ 

2017 թվականից, գլխավորում է The Armenian Interest գիտավերլուծական կենտրոնը, որի առաքելությունն է «Միավորել մարդկանց և գաղափարները հայկական շահերի շուրջ»։


== Ընտանիք ==
Ամուսնացած է։


== Ծանոթագրություններ ==
Այդպիսով ես ամուսնացա անտի ֆանի հետ

«Այդպիսով ես ամուսնացա անտի ֆանի հետ», Չինաստանի և Հարավային Կորեայի համատեղ արտադրած ռոմանտիկ կատակերգություն, որի ռեժիսորը Ցզին Դի Ջունն է։ Ֆիլմի դերակատարներն են՝ Չանյոլը, Յուան Շանշանը, Սո Հյոնը և Ցզյան Շաոն։ Այն հիմնված է Չի Վանի «Այդպիսով ես ամուսնացա անտի ֆանի հետ» (հանգըլ: 그래서 나는 안티 팬과 결혼했다) մանհվայի վրա։ Ֆիլմը Չինաստանում թողարկվել է 2016 թվականի հունիսի 30-ին՝ Bona Film Group կինոընկերության կողմից։


== Սյուժե ==
Պատմությունը լրագրողուհի Լի Գըն Յենի (Յուան Շանշան) մասին է, ում աշխատանքից հեռացնում են, երբ նա փորձում էր բացահայտել հայտնի աստղ Հու Ջունի (Չանյոլ) գաղտնիքները։ Հեռացվելուց հետո նա դառնում է Հու Ջունի անտի ֆանը, բայց որոշ դեպքերից հետո սկսում է Հու Ջունին սիրահարվել։
Լրագրող Ֆան Միաո Միաոն (Յուան Շանշան) գիշերային ակումբում Հոու Չժունին (Չանյոլ) և Աի Լինին (Սո Հյոն) միասին լուսանկարում է։ Նա Հոու Չժունի անձնական կյանքի մասին ավելի շատ բան է իմանում, քան նախատեսել էր։ Որպեսզի Հոու Չժունը պաշտապաներ իր կերպարը, նա Միաո Միաոյի տնօրենին ստիպում է նրան հեռացնել աշխատանքից։ Որպես վրեժխնդրություն, Միաո Միաոն ամեն կերպ փորձում է Հոու Չժունին ոչնչացնել և դառնում է նրա անտի ֆանը։


== Դերակատարներ ==


== Սաունդթրեք ==


== Շահույթ ==
Ֆիլմի շահույթը Չինաստանում կազմել է 74.4 միլիոն յուան։


== Ծանոթագրություններ ==


== Արտաքին հղումներ ==
«Այդպիսով ես ամուսնացա անտի ֆանի հետ»(անգլ.) ֆիլմը Internet Movie Database կայքում
Բաբինինսկի շրջան

Բաբինինսկի շրջան (ռուս.՝ Бабынинский район), մունիցիպալ շրջան Ռուսաստանի Դաշնության Կալուգայի մարզում։
Ստեղծվել է 1929 թվականին։ Վարչական կենտրոնը՝ Բաբինինո։


== Աշխարհագրություն ==
Շրջանի տարածքի մակերեսը կազմում է 845 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 22733 մարդ։ Բնակչության խտությունը կազմում էր 26,9 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սարատովսկի (խուտոր, Կուգարչինսկի շրջան)

Անվան այլ կիրառումների համար տե՛ս՝ ՍարատովսկիՍարատովսկի (ռուս.՝ Саратовский, բաշկիրերեն՝ Һарытау), խուտոր Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 134 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆիլինսկոե (գյուղ, Վաչսկի շրջան)

Ֆիլինսկոե (ռուս.՝ Филинское), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Բնակչությունը 2005 թվականին գրանցված տվյալներով կազմում էր 2704 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (1719)

Ժողովածու (1719), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1719 թվի տակ։ Ձեռագիրը գրվել է 1615-1616 թվականներին Նիկոլ Լովցի, Զատիք և անանուն գրիչների կողմից ենթադրաբար Լովում։ Գրված է թղթի վրա, որը ունի 19,6x15,7 չափս։ Ձեռագիրը կազմված է 185 թերթից։ Գրված է միասյուն, երկսյուն, բոլորգրով և նոտրգրով։ Կազմը` ստվարաթուղթ։ Հիշատակարաններ գրչի՝ 32բ, 161ա։


== Բովանդակություն ==
Աւետարանք հանգստեան։
Սամ․ Անեցւոյ Հաւաքումն ի գրոց պատմագրաց։
Նաշանագիրք իմաստնոց։
Քարոզ։
Մանունք։
Եփրեմի Յաղագս ապաշխարութեան։
Ի Նարեկ գրոց։


== Ծանոթագրություններ ==
Դեպի հարավ հյուսիսից

«Դեպի հարավ հյուսիսից» , ռուսական մուլտֆիլմ, որը նկարահանվել է 2003 թվականին ռեժիսոր Անդրեյ Սոկոլովի կողմից «Пилот» ստուդիայում։
Ֆիլմում օգտագործվել է երկու կոմպոզիցիաներ՝ «Baby» խմբի «Ногу свело»-ն և «Север» խմբի «Краденое солнце»-ն։
Ֆիլմը արժանացել է բազում մրցանակների։


== Սյուժե ==
Չուկոտյան թերակղզի, Բուխտա Պրովիդենիյա, 6 ժամ 30 րոպե։
Չուկչա ձկնորսը, մորթուց վերարկու հագած, դուրս եկավ յարանգայից և նստեց կայակի մեջ և մեկնեց ձկնորսության։ Նրա գրպանը շնիկ է մտնում։
Ալյասկա, Սուրբ Լավրենտի կղզիներ, նույն պահին"
Էսկիմոս ձկնորսը նայեց նոթբուքի էկրանին՝ օրվա եղանակի տեսությունը իմանալու համար, դուրս եկավ իգլույից՝ իր վերարկուն հագած, կարթը ձեռքին, և նստելով իր  շարժիչային նավակը՝ դուս եկավ բաց ծով։
Բերինգի ծով, 2 ժամ անց։
Ձկնորսները տեսնան միմյանց և հենց այդ պահին նրանց միջև բարձրացավ մի կետ։ Նրանք երկուսն էլ նետեցին հարպունները, սակայն մալուխները խճճվեցին։ Կետը ծնոտով բռնենց երկու մալուխները և երկու նավակներն էլ իր հետ տարավ դեպի հարավ։
Ինչ-որ տեղ Խաղաղ օվկիանոսում կետը նետեց ձկնորսներին և սուզվեց։ Ձկնորսները նոր նավակ պատրաստեցին հին նավակների մնացորդներից, սակայն այդպես էլ չկարողացան պայմանավորվել, թե որ ուղղությամբ լողալ։ Նոթբուքը, շարժիչը և մնացած իրերը սուզվել էին օվկիանոսում։ Մոտերքում լողում էին Սուզանավը և զբոսանավը։ Սկսվեց թայֆուն, ինչի հետևանքով բարձր ալիքներ նավակը քշեցին։ Վերջապես ձկնորսները հասան ափ, առաջին ոգևորությունից հետո նրանք տեսան պինգվիններ։ Վշտացած ձկնորսները վերադարձի ճանապարհ բռնեցին, սակայն նրանք տուն՝ հյուսիս վերադառնալու համար պետք է ամբողջ աշխարհով ճանապարհորդեին։


== Ստեղծողներ ==


== Ծանոթագրություններ ==


== Հղումներ ==
«ԴԵպի հարավ հյուսից» մուլտֆիլմը «Անիմատոր.ռու» կայքում
http://www.animator.ru/db/?p=show_person&pid=87&sp=1 Անդրեյ Սոկոլովը և փառատոնի նրա պարգևը
Սավիաուգու

Սավիաուգու (էստ․՝ Saviaugu), գյուղ Էստոնիայի Վիլյանդիմաա նահանգի Կիո շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Համաերզնկացիական վերաշինաց միություն

Համաերզնկացիական վերաշինաց միություն, հիմնադրվել է 1934-ին, ԱՄՆ-ի Դետրոյտ քաղաքում, համանուն հայրենակցական խմբերի միավորումով։ Նպատակն էր Խորհրդային Հայաստանում հիմնել Նոր Երզնկա ավան և այն բնակեցնել երզնկացիներով։ Նոր Երզընկան հիմնադրվեց 1966-ին՝ Աշտարակի շրջանում (այժմ՝ Նաիրիի շրջան)։ Միությունը կենտրոնական վարչության գլխավորությամբ (Արամ Ազնավորյան, Արշակ Ալճյան և ուրիշներ), սերտ կապեր է պահպանում ավանի տնտեսության և դպրոցի հետ։ Միությանը գործակցում է Արմտանների հայրենակցական միությունը (Բոստոն)։ Համաերզնկացիական վերաշինաց միությունը ակտիվ մասնակցել է երկրորդ համաշխարհային պատերազմի ժամանակ ֆաշիզմի դեմ կռվող կարմիր բանակի, ինչպես նաև հետագայում ներգաղթի օգտին կազմակերպված հանգանակությանը։
Զառա (այլ կիրառումներ)

Զառա, կարող է վերաբերել՝

Զառա - գյուղ Արևմտյան Հայաստանում, Դիարբեքիրի վիլայեթի Լճեի գավառակում
Զառա - գյուղաքաղաք Արևմտյան Հայաստանում, Սեբաստիայի վիլայեթի Քոչկիրի գավառակում
Զառա - եզդի երգչուհի և դերասանուհի, ռուսական էստրադայի ներկայացուցիչ
Զառա, իսպանական հագուստի և աքսեսուարների խանութների ցանց


== Տես նաև ==
Զառա Տոնիկյան, էստրադային ջազ երգչուհի
Զառա Լարսոն, շվեդ երգչուհի
Իբրաևո (գյուղ, Զիանչուրինսկի շրջան)

Անվան այլ կիրառումների համար տե՛ս՝ ԻբրաևոԻբրաևո (ռուս.՝ Ибраево, բաշկիրերեն՝ Ибрай), գյուղ Ռուսաստանի, Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 540 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեյտենանտ Կրավցովի երեք օրը

«Լեյտենանտ Կրավցովի երեք օրը» (ռուս.՝ «Три дня лейтенанта Кравцова»), հեռուստաֆիլմ Հայրենական մեծ պատերազմի մասին, որը նկարահանել է ռեժիսոր Ալեքսանդր Դարուգը։ Գլխավոր դերը խաղացել է Ալեքսեյ Վորոբյովը։ Պրեմիերան կայացել է 2012 թվականի մայիսի 9-ին «Ռոսիա-1» հեռուստաալիքով և «Ինտեր» հեռուստաալիքով։ «Lizard Cinema Trade» ընկերության DVD-ն թողարկվել է 2012 թվականի հունիսի 5-ին։


== Սյուժե ==
1944 թվականին հետևակային ուսումնարանի շրջանավարտ, լեյտենանտ Նիկոլայ Կրավցովին ռազմաճակատ են ուղարկում որպես դասակի հրամանատար։ Նա լսել է, որ դասակի հրամանատարի կյանքի միջին տևողությունը երեք օր է։ Երեք օր անցնում են, և կատաղի մարտից հետո նա մնում է դասակից ողջ մնացած քչերից մեկը։ Սակայն վերջաբանում ասվում է, որ 1945 թվականի մայիսի 12-ին՝ հաղթանակից երեք օր անց, գվարդիայի ավագ լեյտենանտ Կրավցովը զոհվել է քաջի մահով։


== Արտադրություն ==
Նկարահանումներն անցկացվել են 2011 թվականին մերձմոսկովյան Նոգինսկում։ Գլխավոր դերի համար դերասան գտնելու համար պահանջվել է չորս ամիս։


== Դերերում ==


== Ծանոթագրություններ ==
Կազանովա Էլվո

Կազանովա Էլվո (իտալերեն՝ Casanova Elvo), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 16 կմ² տարածք։ Բնակչությունը 2008 թվականի տվյալներով 246 մարդ է։ Հեռախոսային կոդը՝ +39 0161։ Փոստային ինդեքս 13030։ Խտությունը՝ 15 մարդ/կմ²։


== Ժողովրդագրություն ==
Բնակչության աճ.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լորա Լինի

Լորա Լինի (անգլ.՝ Laura Linney, փետրվարի 5, 1964(1964-02-05)[…], Նյու Յորք շրջան, Նյու Յորք, Նյու Յորք, ԱՄՆ), թատրոնի, կինոյի և հեռուստատեսության ամերիկացի դերասանուհի։ «Էմմի», «Ոսկե Գլոբուս» և ԱՄՆ կինոդերասանների գիլդիայի մրցանակների դափնեկիր։ «Օսկար» և «Տոնի» մրցանակների եռակի անվանակարգված։


== Կարիերա ==
Իր կինոկարիերան Լորա Լինին սկսել է 1992 թվականին, նկարահանվելով «Լորենցոյի յուղ» ֆիլմում, որտեղ նրա խաղընկերներն են եղել Նիկ Նոլթին և Սյուզան Սարանդոնը։ Շուտով հետևում են երկրորդական դերեր Ռիչարդ Գիրի, Քլինթ Իսթվուդի և Ջիմ Քերրիի հետ միասին։
2001 թվականին դերասանուհին առաջին անգամ անվանակարգվում է «Օսկար» և «Ոսկե Գլոբուս» մրցանակների, «Կարող ես հույս դնել ինձ վրա» ընտանեկան դրամայում դերի համար։ չորս տարի անց կրկին առաջադրվում է այդ նույն մրցանակների սեքսուալության հետազոտող Ալֆրեդ Կինսիի մասին պատմող «Կինսի» կենսագրական ֆիլմում դերի համար։ «Ոսկե Գլոբուս»-ի հաջորդ անվանակարգումը Լինիին սպասում էր «Կաղամար և կետ» երիտասարդական ֆիլմում մասնակցության համար։ Տարիներ առաջ Լինին արդեն երկու անգամ արժանացել էր «Էմմի» մրցանակի, մասնավորապես, «Ֆրեյզեր» ֆիլմում էպիզոդիկ դերի համար։
2008 թվականին Լիրա Լինին երրորդ անգամ անվանակարգման է արժանանում «Օսկար» մրցանակին, Թամարա Ջենքինսի «Վայրենիները» անկախ ֆիլմում գլխավոր դերի համար։
«Այդ ահավոր «P» տառը» սերիալում դերի համար Լինին արժանանում է «Ոսկե Գլոբուս» և «Էմմի» մրցանակների։


== Անձնական կյանք ==
1995-2000 թվականներին Լորա Լինին ամուսնացած է եղել դերասան Դեյվիդ Էդկինսի հետ։
2009 թվականի մայիսի 2-ին Լիրան ամուսնանում է երկրորդ անգամ՝ անշարժ գույքի գործակալ Մարկ Շաուերի (ծնվել է 1968 թվականին) հետ, ում հետ նա 5 տարի հանդիպում էր ամուսնությունից առաջ։ Ամուսիններն ունեն որդի՝ Բենեթ Արմիստիդ Շաուեր (ծնվել է 2014 թվականի հունվարի 8-ին)։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Լորա Լինին Internet Movie Database-ի կայքում
Լորա Լինին Internet Broadway Database-ի կայքում
Լորա Լինին «Էմմի» մրցանակի կայքում
Սերգեյ Ռևյակին

Սերգեյ Պավլովիչ Ռևյակին (ռուսերեն՝ Серге́й Па́влович Ревя́кин, ապրիլի 2, 1995 թ., Կրոնշտադտ, Սանկտ Պետերբուրգ, Ռուսաստան), ռուս ֆուտբոլիստ, դարպասապահ, խաղում է ԲԿՄԱ ակումբում։


== Կարիերա ==


== Ակումբային ==

Ռևյակինը ծնվել է Կրոնշտադտում, 10 տարեկանից սկսած սկսել է զբաղվել ֆուտբոլով, մարզվել է «Զենիթ» ակումբի դպրոցում, որտեղ նրա մարզիչն էր Անվեր Կոնեևը։ Մինչև 12 տարեկանը խաղում էր հարձակվողի դիրքում։ Մարզչի հետ ունեցած կոնֆլիկտի պատճառով ֆուտբոլիստը ստիպված էր հեռանալ, իսկ 2008 թ. նա արդեն խաղում էր «ԲԿՄԱ» ակումբի դպրոցում։ 2011 թ. նա ընդգրկվեց «Բանակայինների» հայտացուցակում 2011/12 մրցաշրջանի համար։ Նույն տարվա նոյեմբերի 27-ին առաջին անգամ հայտնվեց ԲԿՄԱ-ի հիմնական կազմի հայտացուցակում։ Այդ խաղում նրանց մրցակիցը «Անժի» ակումբն էր։ Խաղի 87-րդ րոպեին վերջին հույսի խախտման համար խաղադաշտից հեռացվեց ԲԿՄԱ-ի դարպասապահ Սերգեյ Չեպչուգովը։ Ռևյակինը խաղադաշտ մտավ փոխարինելով Գեորգի Շեննիկովին, սակայն չկարողացավ անառիկ պահել դարպասը։ Արդյունքում հաղթեցին «Անժի» ակումբի ֆուտբոլիստները։
Այդ խաղում մտնելով խաղադաշտ, Ռևյակինը սահմանեց միանգամից մի քանի ռեկորդ. Ռուսաստանի առաջնություններում նա դարձավ առաջին 16-ամյա դարպասապահը (Անժիի հետ խաղում նա 16 տարեկան և 239 օրական էր)։ Ռուսաստանի և ԽՍՀՄ առաջնություններում Սերգեյից ավելի երիտասարդ եղել է միայն Դմիտրի Խարինը, ով խաղադաշտ մտավ «Տորպեդո» ակումբի կազմում 1984 թ., երբ նա 16 տարեկան և 97 օրական էր։ Ռուսաստանի առաջնություններում խաղացած ամենաերիտասարդ ֆուտբոլիստների ցանկում Ռևյակինը զբաղեցնում է 7-րդ տեղը։ Ամենաերիտասարդ մեկնարկային ֆուտբոլիստը Ալեքսեյ Ռեբկոն է, ով խաղադաշտ մտավ 2002 թ. «Սպարտակ» ակումբի կազմում, երբ նա ընդամենը 16 տարեկան և 78 օրական էր։ Ռևյակինը նաև դարձավ Ռուսաստանի առաջնություններում հանդես եկած «Բանակայինների» ամենաերիտասարդ ֆուտբոլիստը, անցնելով Վլադիսլավ Ռադիմովի սահմանած ռեկորդը 1992 թ.։ Այդ ժամանակ Ռադիմովը խաղադաշտ մտավ 16 տարեկան և 247 օրական տարիքում։
2012 թ. մարտի 3-ին կայացած «Զենիթ» ակումբի հետ խաղը Ռևյակինը խաղաց ամբողջությամբ։ Չնայած այն բանին, որ դարպասպահը բաց թողեց 2 գնդակ, այնուամենայնիվ շատ դեպքերում կարողացավ փրկել իր թիմին։


== Մրցելույթների վիճակագրություն ==
2012 թ. սեպտեմբերի 21-ի տվյալներով


== Նվաճումներ ==
• Երիտասարդական առաջնության բրոնզե մեդալակիր - 2011, 2011/12, 2012/13
• Ռուսաստանի առաջնության բրոնզե մեդալակիր - 2011/12
• Ռուսաստանի առաջնության չեմպիոն - 2012/13


== Հետաքրքիր փաստեր ==
• Սերգեյը «Արսենալ» ակումբի երկրպագուն է
• Աշխարհի ամենաուժեղ դարպասապահ է համարում Իկեր Կասիլյասին։


== Ծանոթագրություններ ==


== Հղումներ ==
Ревякин Archived 2014-02-09 at the Wayback Machine. на официальном сайте ЦСКА
Ревякин Archived 2013-04-23 at the Wayback Machine. на сайте РФС
Ревякин на сайте transfermarkt.co.uk
Թուխմանուկի լեռնանցք

Թուխմանուկի լեռնանցք, լեռնանցք Հայաստանի Արարատի ու Վայոց ձորի մարզերի սահմանագծում, Դահնակի և Ուրծի լեռնաշղթաները միմյանց կապող թամքոցի վրա։ Բարձրությունը 1795 մ է։ Բաղկացած է էոցենի գոյացումներից։ Լանդշաֆտը լեռնատափաստանային է։ Թուխմանուկի լեռնանցքով է անցնում Երևան-Ջերմուկ խճուղին։


== Ծանոթագրություններ ==
Մաղթում եմ հաջողություն

«Մաղթում եմ հաջողություն» (ռուս.՝ «Желаю успеха»), խորհրդային գեղարվեստական ֆիլմը, որը նկարահանվել է 1980 թվականին ռեժիսոր Ալեքսանդր Կոսարևի կողմից Օլեգ Ստուկալով-Պոգոդինի սցենարով։


== Սյուժե ==
Պյոտր Սևերինը (Գենադի Կորոլկով) երեսունհինգ տարեկան է, նա գիտությունների թեկնածու է, աշխատում է հեղինակավոր ինստիտուտում, վիճակագրության ոլորտում։
Նրա կյանքում ճգնաժամ է՝ չսիրած աշխատանք, բաժանում աղջկա հետ, հիասթափություն կյանքում։ Մի օր Հեռավոր Արևելքում աշխատող պրոֆեսոր քեռին նրան առաջարկում է էկոլոգիական լաբորատորիայի ղեկավարի պաշտոնը։
Պյոտրը որոշում է արմատապես փոխել իր կյանքը, թողնում է Մոսկվան և թռչում Վլադիվոստոկ։


== Դերերում ==
Գենադի Կորոլկով – Պյոտր Սևերին
Իրինա Կորոտկովա – Կատյա Մոխովա
Իվան Լապիկով – Զախար Գավրիլովիչ Մոխով, անտառապահ
Դանիիլ Նետրեբին – Ֆեոդոր Միխայլովիչ Բոսիխ
Միխայիլ Գլուզսկի – պրոֆեսոր Վարենցով
Խամար Ադամբաևա – Լյուբաշա
Ռոման Խոմյատով – Նիկոլայ Պանին
Եկատերինա Մարկովա – Լիդա
Վսեվոլոդ Սաֆոնով – Դեմիդ Դեմիդովիչ
Անտոնինա Մաքսիմովա – Պետյայի մայրը
Վլադիմիր Նիկիտին – Կլյուև
Վլադիմիր Դյակով – Իգոր
Վալենտինա Տեժիկ – Տանյա
Նինա Զոտկինա – Լենա
Նիկոլայ Պարֆյոնով – Ստեպան Տրոֆիմովիչ, հարևան
Բորիս Կորդունով – ակադեմիկոս
Բորիս Պանին – որսագող
Թամիլա Ահմեդովա – էպիզոդ (լուսագրերում նշված չէ)
Նիկոլայ Երյոմենկո (ավագ) – կապիտան (լուսագրերում նշված չէ)


== Նկարահանող խումբ ==
Ռեժիսոր՝ Ալեքսանդր Կոսարև
Սցենարի հեղինակ՝ Օլեգ Ստուկալով-Պոգոդին
Բեմադրող օպերատորներ՝ Վիկտոր Լիստոպադով, Իգոր Մելնիկով
Բեմադրող նկարիչ՝ Վասիլի Գոլիկով
Օպերատոր՝ Լ. Անդրիանով
Կոմպոզիտոր՝ Ալեքսեյ Ռիբնիկով


== Ծանոթագրություններ ==
Յաշ-Կուչ

Յաշ-Կուչ (ռուս.՝ Яш-Куч, բաշկիրերեն՝ Йәш Көс), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վլադիմիր Մովսիսյան

Վլադիմիր Միհրանի Մովսիսյան (նոյեմբերի 12, 1933(1933-11-12), Շենավան, Սպիտակի շրջան - նոյեմբերի 5, 2014(2014-11-05), Երևան, Հայաստան), ՀԽՍՀ կուսակցական և պետական աշխատող, ՀՀ պետական գործիչ։ Գյուղատնտեսական գիտությունների դոկտոր (2004): ՀԳԳԱ ակադեմիկոս (1997): Պատվավոր պրոֆեսոր (2000):


== Կրթություն ==
1958 թվականին ավարտել է Երևանի անասնաբուծական-անասնաբուժական ինստիտուտը։
1969 թվականին ավարտել է Մոսկվայի բարձրագույն կուսակցական դպրոցը։


== Աշխատանքային գործունեությունը ==
1959-1967 թվականներին աշխատել է ՀԽՍՀ Կալինինոյի, Կիրովականի և Ստեփանավանի շրջանների գյուղատնտեսության արտադրական վարչություններում, որպես գլխավոր անասնաբույծ։
1978-1984 թվականներ - ՀԽՍՀ Մինիստրների խորհրդի նախագահի տեղակալ։
1984-1990 թվականներ - ՀԽՍՀ Մինիստրների խորհրդի նախագահի առաջին տեղակալ։
1986-1988 թվականներ - ՀԽՍՀ պետական ագրոարդյունաբերական կոմիտեի նախագահ։
1988-1990 թվականներ - Գաղթականների գործերի հանրապետական հանձնաժողովի նախագահ։
1990 թ. հունվարից - արտակարգ իրադրության օպերատիվ շտաբի պետ։
1991 թ. դեկտեմբերից - 1996 թ. - ՀՀ փախստականների հարցերով պետական վարչության պետ։
1996 թ. - ՀՀ Գեղարքունիքի մարզպետ։
1996-1999 թթ. - ՀՀ Գյուղատնտեսության նախարար։
1999-2004 թթ. - ՀՀ վարչապետի խորհրդական։
2004 թ. դեկտեմբերի 6-ին ՀՀ վարչապետի որոշմամբ ազատվել է ՀՀ վարչապետի խորհրդականի պաշտոնից։
2004 թվականից - ՀՀ անտառների վերականգնման և զարգացման հիմնադրամի գործադիր տնօրեն։
2009 թվականից - ՀՀ Հանրային խորհրդի անդամ։
2012 թվականից - ՀՀ Նախագահին կից Սևանա լճի հիմնահարցերի հանձնաժողովի նախագահ։


== Քաղաքական գործունեությունը ==
ԽՄԿԿ անդամ 1960 թվականից։
1969-1973 թթ. - ՀԿԿ Արտաշատի շրջկոմի առաջին քարտուղար,
1973-1974 թթ. - ՀԿԿ Կենտկոմի գյուղատնտեսության բաժնի վարիչի տեղակալ։
1974-1975 թթ. - ՀԿԿ Ստեփանավանի շրջկոմի առաջին քարտուղար։
1975-1978 թթ. - ՀԿԿ Կենտկոմի գյուղատնտեսության բաժնի վարիչ։
1990 թ. ապրիլ - հոկտեմբեր ամիսներին - ՀԿԿ Կենտկոմի առաջին քարտուղար։
ՀԽՍՀ 8-10-րդ գումարումների Գերագույն խորհրդի պատգամավոր։
2012 թ. ՀՀ ԱԺ ընտրություններում առաջադրված է եղել ՀՀԿ համամասնական ընտրացուցակով։


== Պարգներ և կոչումներ ==
1997 թ. - Հայաստանի գյուղատնտեսական գիտությունների ակադեմիայի ակադեմիկոս։
2000 թ. - պրոֆեսոր։
2000 թ. - գյուղատնտեսական գիտությունների դոկտոր։
1999 թ. - Աշխարհի ժողովուրդների հոգևոր միասնության միջազգային ակադեմիայի անդամ։
Պարգևատրվել է աշխատանքային կարմիր դրոշի շքանշանով (կրկնակի)։
1966 թ. պարգևատրվել է ԽՍՀՄ «Պատվո նշան» շքանշանով։
1999 թ. - Սուրբ Մեսրոպ Մաշտոցի շքանշանով։
2002 թ. - Հայ Եկեղեցու Սուրբ Գրիգոր Լուսավորչի։
2002 թ. - ԼՂՀ Սուրբ Մեսրոպ Մաշտոցի շքանշանով։
1994 թ. ճանաչվել է Շուշիի, 2001 թ.՝ Երևանի, 2003 թ.՝ Սպիտակի պատվավոր քաղաքացի։
2013 թ. պարգևատրվել է Պատվո շքանշանով։
2002 թվականից Շենավան գյուղի դպրոցը կրում է Վլադիմիր Մովսիսյանի անունը։


== Երկեր ==
Հողի ճակատագրով։ Մտորումներ տքնության, 2-րդ լրացված և վերամշակված հրատարակչություն, Երևան, 2001։


== Ծանոթագրություններ ==
Դորհան

Դորնհան (գերմ.՝ Dornhan)՝ քաղաք Գերմանիայում, Բադեն-Վյուրթեմբերգի տարածքում։ Համարվում է վարչական շրջան Ֆրայբուրգում։
2010 թվականի դեկտեմբերի 31-ի տվյալներով բնակչությունը կազմում է 6115 մարդ։ Ընգրկման տարածքը 44.93 կմ²։ Պաշտոնական կոդ՝ 08 3 25 012։
Քաղաքը բաժանված է 8 քաղաքային շրջանների։


== Եղբայրական քաղաքներ ==
Պոն դե Վո (Ֆրանսիա, 1995 թվականից)
Սերմուայե (Ֆրանսիա)


== Ծանոթագրություններ ==


== Արտաքին հղումներ ==
Պաշտոնական էջ
Իսլամգուլովո (գյուղ, Մելեուզովսկի շրջան)

Անվան այլ կիրառումների համար տե՛ս՝ ԻսլամգուլովոԻսլամգուլովո (ռուս.՝ Исламгулово, բաշկիրերեն՝ Исламғол), գյուղ Ռուսաստանի, Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 87 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրայան Թեյլոր

Բրայան Դուայթ Թեյլոր (անգլ.՝ Brian Dwight Taylor, հունիսի 9, 1951(1951-06-09), Perth Amboy, Միդլսեքս շրջան, Նյու Ջերսի, ԱՄՆ), ամերիկացի պրոֆեսիոնալ բասկետբոլիստ։ 1974 և 1976 թվականներին «Նյու Յորք Նեթս» ակումբի կազմում դարձել է NBA չեմպիոն։


== Խաղացողի կարիերա ==
Խաղացել է խաղարկողի դիրքում։ Սովորել է Փրինսթոնի համալսարանում։ 1972 թվականի NBA դրաֆթի ժամանակ ընտրվել է «Սիեթլ Սուպերսոնիքս» ակումբի կողմից՝ 23-րդ համարի ներքո, սակայն այդ ակումբի կազմում ոչ մի խաղ չի խաղացել։ Հետագայում հանդես է եկել «Կանզաս Սիթի Քինգս», «Դենվեր Նագեթս» և «Սան Դիեգո Կլիպերս» ակումբների կազմում։ NBA-ում, ընդհանուր առմամբ, անցկացրել է 6 մրցաշրջան։ Մեկ անգամ ընդգրկվել է NBA բոլոր աստղերի պաշտպանության երկրորդ հավաքականի մեջ (1977)։ NBA կարիերայի ընթացքում, ընդհանուր առմամբ, խաղացել է 330 խաղ, որոնցում հավաքել է 4064 միավոր (12,3 մ/խ), կատարել է 797 անդրադարձ, 1476 փոխանցում, 606 խլում և 82 բլոկշոտ։
Իր պրոֆեսիոնալ կարիերայի առաջին չորս մրցաշրջանը անցկացրել է ABA-ում, որում հանդես է եկել «Նյու Յորք Նեթս» ակումբի կազմում։ ABA կարիերայի ընթացքում, ընդհանուր առմամբ, խաղացել է 271 խաղ, որոնցում հավաքել է 3804 միավոր (14,0 մ/խ), կատարել է 811 անդրադարձ, 1002 փոխանցում, 500 խլում և 70 բլոկշոտ։ 1973/1974 և 1975/1976 թվականների ժամանակ Թեյլորը «Նեթս»-ի կազմում դարձել է ABA չեմպիոն։ Երկու անգամ մասնակցել է ABA բոլոր աստղերի խաղին (1975-1976)։ 1973 թվականին ճանաչվել է ABA տարվա սկսնակ, ինչպես նաև ընդգրկվել է ABA սկսնակների առաջին հավաքականի մեջ։ 1975 թվականին ընդգրկվել է ABA բոլոր աստղերի երկրորդ հավաքականի մեջ։ Երկու անգամ ընդգրկվել է ABA բոլոր աստղերի պաշտպանության առաջին հավաքականի մեջ (1975-1976)։


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Ուլիս (այլ կիրառումներ)

Ուլիս, կարող է վերաբերել՝

Ուլիս - իռլանդացի գրող Ջեյմս Ջոյսի երկրորդ վեպը
Ուլիս - պրոֆեսիոնալ ֆուտբոլային ակումբ
Գիուլի Ալասանիա

Գիուլի Ալասանիա (վրաց.՝ გიული გივის ასული ალასანია, նոյեմբերի 11, 1946(1946-11-11), Թբիլիսի, Վրացական ԽՍՀ, ԽՍՀՄ), վրացի պատմաբան, գիտություններ դոկտոր, Վրաստանի միջին դարերի պատմության մասնագետ, թուրքագետ, հասարակական գործիչ։ Վրաստանի նախկին նախագահ Միխայիլ Սաակաշվիլու մայրն է։


== Կենսագրություն ==
Ծնվել է թբիլիսյան սովորական ընտանիքում։ Մայրը բժշկուհի էր, հայրը՝ ինժեներ։ Պապերը 1937 թվականին հալածանքների են ենթարկվել։
Գիուլին 1969 թվականին ավարտել է Թբիլիսիի պետական համալսարանի արևելագիտության ֆակուլտետը, խորացել Թուրքիայի պատմության ուսումնասիրության մեջ; 1973 թվականին պաշտպանել է թեկնածուական, 1986-ին՝ դոկտորական ատենախոսությունները, 1989-2006 թթ. աշխատել Վրաստանի գիտությունների ակադեմիայի Իվանե Ջավախիշվիլու անվան պատմության և ազգագրության ինստիտուտում։
1990 թվականին Ալասանիային շնորհվել է Թբիլիսիի պետհամալսարանի պրոֆեսորի կոչում։ Նա հեղինակել է տասը գիտական մենագրություն, 130-ից ավելի գիտական հոդվածներ, որոնք վերաբերում են Թուրքիայի, Վրաստանի ու Կովկասի պատմությանը, վրացական մշակույթի պատմությանը, ազգային ինքնորոշմանը։
Պրոֆեսոր Գ. Ալասանիան 2012 թվականին հիմնադրված Նիզամի Գյանջևիի միջազգային կենտրոնի անդամ է, ծագումնաբանության, դրոշմագիտության և վավերագրական գիտությունների ամերիկյան դպրոցի (ԱՄՆ) պատվավոր անդամ, սևծովյան միջազգային համալսարանի (Թբիլիսի) պրոռեկտոր ։


== Գրականություն ==
Alasania Giuli.- The Encyclopedia «Sakartvelo» («Georgia»), vol. I, Tbilisi, 1997, p. 90 (in Georgian).


== Ծանոթագրություններ ==


== Արտաքին հղումներ ==
Интервью с Гиули Аласания